Blagoveščenskas (Baškirija)
Blagoveščenskas (rus. Благовещенск, bašk. Благовещен) – miestas Rusijoje, Baškortostane, 42 km į šiaurę nuo Ufos, Belajos dešiniajame krante. Rajono centras. Yra upinė prieplauka, praeina Ufos–Birsko–Janaulo kelias. Metalo apdirbimo (armatūros, vinių, varžtų, indų), statybinių medžiagų (asfalto, gelžbetonio, mineralinės vatos, polieterių, gofrokartono), baldų pramonė. Veikia šiluminė jėgainė. Tautinė sudėtis (2010 m.): rusai – 62,8 %, totoriai – 15,5 %, baškirai – 14 %, mariai – 4,8 %, kiti – 2,9 %.